Marc-Roger Normand

Marc-Roger Normand (1663–1734) var en organist, cembalist og komponist av fransk opprinnelse som virket ved hoffet til kongen av Sardinia i Torino.

Normand var medlem av den store franske musikerfamilien Couperin, moren  Élisabeth Couperin (1636–1705) var søster av Louis og tante til François «le Grand ». Siden navnet Couperin var mer gloriøst enn etternavnet til faren, Marc Normand, kalte han seg gjerne «den turinske Couperin». Han ble hofforganist i Torino i 1680 og underviste prinsessene i kongeslekten Carignan. 

På slutten av 1900-tallet ble det oppdaget et manuskript datert 1695 med 70 cembalostykker som Marc-Roger Normand høyst sannsynlig står bak. Samlingen inneholder stykker av Normand selv og andre mindre kjente komponister.

 Referanser 

 Eksterne lenker 
 «Marc-Roger Normand», musicologie.org


Kategori:Barokkomponister
Kategori:Franske cembalister
Kategori:Personer fra departementet Seine-et-Marne